da da da da de en en fi da da en da da da da da da sv sv id fi da da de en da fr en da da nl da sv da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om Danmarks multilaterale bistand og 2015-målene | Rigsrevisionen
Sådan laver vi større undersøgelser
Beretningen behandler Udenrigsministeriets tilrettelæggelse af Danmarks multilaterale bistand set i sammenhæng med 2015-målene. 2015-målene er en række mål om bekæmpelse af fattigdom, som verdens lande er enedes om at ville opnå inden 2015.
Undersøgelsen omfatter ministeriets centrale og decentrale administration af udviklingsbistanden, herunder administrationen ved de danske multilaterale repræsentationer, som varetager samarbejdet med de multilaterale organisationers hovedsæder. Beretningen gennemgår Udenrigsministeriets tilrettelæggelse af bistanden, og Rigsrevisionen har særligt vurderet, om Udenrigsministeriet følger op på, om organisationerne bidrager til gennemførelsen af danske målsætninger for udviklingsbistanden, herunder særligt 2015-målene, og forvalter bistanden effektivt, bl.a. i relation til korruptionsbekæmpelse og anvendelse af budgetstøtte.
Som genstand for undersøgelsen har Rigsrevisionen udvalgt FN-organisationerne UNDP (FN's udviklingsfond) og UNICEFF (FN's børnefond) og desuden særorganisationerne WHO (Verdenssundhedsorganisationen), UNAIDS (FN's aidsbekæmpelsesprogram) og Verdensbanken med tilknytning til FN-systemet.
Statsrevisorernes bemærkning til beretningen
Den 16. august 2006 behandlede Statsrevisorerne
Beretning nr. 16/05 om Danmarks multilaterale bistand og 2015-målene
Statsrevisorerne afgav beretningen til Folketinget med nedenstående bemærkning:
"Beretningen viser, at Danmark opfylder sin forpligtigelse til at medvirke til opfyldelsen af FN’s mål for bekæmpelse af fattigdom i verden indtil 2015 – de såkaldte 2015-mål. Udenrigsministeriet har således tilrettelagt den multilaterale udviklingsbistand, så den understøtter 2015-målene.
Statsrevisorerne finder det positivt, at Udenrigsministeriet løbende vurderer, hvor effektive de multilaterale organisationer er, og at disse vurderinger indgår i den overordnede prioritering af udviklingsbistanden. Det er derfor vigtigt, at der også gennemføres selvstændige undersøgelser, som kan dokumentere organisationernes resultater.
Statsrevisorerne skal opfordre Udenrigsministeriet til at opprioritere gennemførelsen af ministeriets handlingsplan for korruptionsbekæmpelse og overvågningen af de internationale organisationers indsats mod korruption.
Statsrevisorerne vil følge op på Rigsrevisionens anbefaling af, at Udenrigsministeriet bør arbejde for, at FN’s revisionsråd, Board of Auditors, regelmæssigt udfører forvaltningsrevision som en integreret del af revisionen af FN’s organisationer. Det vil ske i forbindelse med statsrevisorernes besøg ved FN-missionen i september 2006."
Udviklingsministerens redegørelse af 17. oktober 2006 (PDF)
Rigsrevisors notat af 16. november 2006
Rigsrevisors notat af 3. maj 2010
Rigsrevisionen følger i dette notat op på beretning nr. 16/05 om Danmarks multilaterale bistand og 2015-målene.
Der er i notatet fulgt op på 3 punkter:
undersøgelser, som dokumenterer de multilaterale organisationers resultater
styrkelse af monitoreringen af de multilaterale bistandsorganisationers indsats mod korruption
en mere regelmæssig forvaltningsrevision af FN.
Med notatet betragtes sagen som afsluttet.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere